རྣམ་སྣང་མངོན་བྱང་གི་སྐུའི་དཀྱིལ་ཆོག་རྣམ་ངེས་བཞུགས་སོ། །
ད་ནི་བཅོམ་ལྡན་འདས་རྣམ་པར་སྣང་མཛད་མངོན་པར་བྱང་ཆུབ་པ་སྤྲོས་བཅས་སྐུའི་
དཀྱིལ་འཁོར་གྱི་ཆོ་ག་རྒྱས་པས་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ལྟར་ཡང་རྒྱུད་
འདི་ཉིད་ལས། རེ་ཞིག་དང་བོ་སློབ་དཔོན་ཡིད་བྱང་ཆུབ་ཀྱི་སེམས་ལ་ཞུགས་པ། ཤེས་རབ་
དང་ལྡན་པ་བརྟན་པ་སྙིང་རྗེ་ཅན། སྒྱུ་རྩལ་དག་ལ་མཁས་པ་ཤེས་རབ་ཀྱི་ཕ་རོལ་ཏུ་ཕྱིན་པའི་ཚུལ་
ལ་རྟག་ཏུ་མཁས་པ། ཐེག་པ་གསུམ་གྱི་ཁྱད་པར་ཤེས་པ། གསང་སྔགས་ཀྱི་དེ་ཁོ་ན་ཉིད་ཀྱི་དོན་
ལ་མཁས་པ། བསམ་པ་ཤེས་པ། སངས་རྒྱས་དང་བྱང་ཆུབ་སེམས་དཔའ་རྣམས་ལ་དད་པ།
དཀྱིལ་འཁོར་བྲི་བའི་ལས་བྱེད་པར་གནང་ཞིང་དབང་བསྐུར་བ། རིགས་བཙུན་གསང་སྔགས་
སྤྱད་པ་ལ། །མངོན་པར་བརྩོན་ཞིང་གཏན་ལ་བབ། །སྦྱོར་ལ་མཁས་ཤིང་ཟུངས་ཐུབ་པ། །བྱང་
ཆུབ་སེམས་ལ་རྣམ་པར་གནས། །གསང་བ་བའི་བདག་པོ་སློབ་དཔོན་དེ་ལྟ་བུ་ནི་རྒྱལ་བའི་སྲས་
ཡིན་ཏེ། སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་རབ་ཏུ་བསྔགས་སོ། །གསང་བ་
པའི་བདག་པོ་དེ་ལ་སློབ་དཔོན་ལ་གཞན་གྱིས་གསོལ་བ་བཏབ་ཀྱང་རུང་། ཡང་ན་བདག་གིས་
སེམས་ཅན་དག །སྣོད་དུ་རུང་ཞིང་ཉེས་བྲལ་བ། །མོས་མང་བརྟན་པ་དད་པ་ཅན། །གཞན་ལ་
ཕན་དགའ་མཐོང་ནས་ནི། །དེ་ལྟ་བུ་ཡི་སློབ་མ་དེ། །ཤེས་ནས་སློབ་དཔོན་བདག་ཉིད་ཀྱིས། །མ་
གསོལ་བར་ནི་དེ་བོས་ཏེ། །ཕན་འདོད་པས་ནི་འདི་སྐད་བྱ། །ཁྱོད་ནི་ཚུལ་ཆེན་སྣོད་ཡིན་གྱི། །བུ་
ཚུར་ཐེག་པ་ཆེན་པོ་ཡི། །གསང་སྔགས་སྤྱོད་ཚུལ་ཆོ་ག་ནི། །ཁྱོད་ལ་ཡང་དག་བསྟན་པར་བྱ། །
432

།རྣམ་སྣང་མངོན་བྱང་གི་རྒྱུད་གང་དུ་གསུངས་པའི་གནས་ཀྱི་བཀོད་པ།
ཧ༽,
རྫོགས་པའི་སངས་རྒྱས་གང་འདས་དང་། །དེ་བཞིན་གང་དག་མ་བྱོན་དང་། །ད་ལྟར་བྱུང་བའི་
མགོན་པོ་རྣམས། །འགྲོ་ལ་ཕན་ཕྱིར་བཞུགས་པ་དང་། །དེ་དག་ཀུན་གྱིས་གསང་སྔགས་ཀྱི། །ཆོ་
ག་མཆོག་བཟང་འདི་མཁྱེན་ནས། །དཔའ་བོས་བྱང་ཆུབ་ཤིང་དྲུང་དུ། །ཐམས་ཅད་མཁྱེན་པ་
མཚན་མེད་བརྙེས། །གསང་སྔགས་སྦྱོར་བ་མཉམ་མེད་དེ། །ཤཱཀྱ་སེངྒེ་སྐྱོབ་པ་ཡིས། །བདུད་སྡེ་
ཤིན་ཏུ་མི་བཟད་པ། །དཔུང་ཆེན་དག་ཀྱང་དེ་ཡིས་བཅོམ། །དེ་བས་ཀུན་མཁྱེན་འཐོབ་བྱའི་
ཕྱིར། །བུ་ཡིས་བློ་གྲོས་འདི་གྱིས་ཤིག །སྙིང་རྗེར་གྱུར་པའི་ཡིད་ཀྱིས་ནི། །དེ་ལྟར་ལན་མང་
གཟེངས་བསྟོད་དེ། །སློབ་མ་དེ་བསྟན་ཤེས་ནས་ནི། །ས་གཞི་ལེགས་པར་ཡོངས་བརྟག་བྱ། །མེ་
ཏོག་འབྲས་བུ་ལྡན་པའི་རི། །གཙང་ཞིང་ཡིད་འོང་ཆུ་ཡི་གནས། །དེ་དག་དཀྱིལ་འཁོར་བྲི་བ་
ཡི། །ལས་ལ་སངས་རྒྱས་ཀུན་གྱིས་བསྔགས། །གང་ན་འབབ་ཆུ་མང་བོ་དག །ངང་བ་བཞད་
ཀྱིས་བརྒྱན་ཡོད་པ། །དེར་ནི་སྔགས་པ་བློ་ཅན་གྱིས། །སྙིང་རྗེ་འབྱུང་བའི་དཀྱིལ་འཁོར་བྲི། །
སངས་རྒྱས་རྣམས་དང་རང་མགོན་དང་། །དེ་བཞིན་རྒྱལ་བ་ཉན་ཐོས་ཀྱིས། །ས་ཕྱོགས་གང་དག་
བསྟེན་པ་ན། །དེ་དག་ཐུབ་པས་རྟག་ཏུ་བསྔགས། །ཕྱོགས་གཞན་རྣམ་པ་སྣ་ཚོགས་པ། །ལྷ་
རྣམས་ཀུན་དགའ་བཟང་བོ་དང་། །ཁྱིམ་དང་ཡང་ཐོག་ཉམས་དགའ་དང་། །མཚོ་དང་སྐྱེད་མོས་
ཚལ་མཛེས་དང་། །མཆོད་རྟེན་གྲྭ་ཁང་བ་གླང་ལྷས། །འབབ་ཆུ་འདུས་པའི་མདོ་དག་དང་། །ལྷ་
ཡི་གནས་རྣམས་ཐམས་ཅད་དང་། །དེ་བཞིན་ཁང་བ་སྟོང་བར་ཡང་། །སློབ་མ་དག་ལ་ཕན་
འདོད་ཕྱིར། །ནན་ཏན་དུ་ནི་དཀྱིལ་འཁོར་བྲི། །ཡང་ན་ཡིད་དུ་འོང་བའི་ས། །གང་ཡང་རུང་བར་
བྲི་བར་བྱ། །གསང་བའི་བདག་པོ་དེ་ལས་གཞི་སྦྱང་བ་ནི། རྡོ་དང་བོང་བ་དང་། གྱོ་མོ་དང་
གསེག་མ་མེད་ཅིང་། སྐྲ་དང་ཕུབ་མ་དང་། སོལ་བ་དང་ཐལ་བ་དང་། ཚེར་མ་དང་རུས་པ་དང་།
སྡོང་དུམ་དང་ཟུག་རྔུ་བསལ་བ། གྲོག་སྤུར་དང་། སྲིན་བུ་དང་སྲོག་ཆགས་མེད་ཅིང་། ཉེས་པ་
433

དོང་པཎ་ཆེན་གྱི་གསུང་འབུམ་ཆེན་མོ།
ཐམས་ཅད་སྤངས་པའི་གནས་ནི་ལྷ་རྣམས་ལ་རབ་ཏུ་ཤིས་སོ། །དེ་ལ་ཚེས་གྲངས་དང་། རྒྱུ་སྐར་
དང་། གཟའ་དང་བྱེད་པ་དང། ཡུད་ཙམ་བཟང་བའི་མཚན་མ་དང་ལྡན་པའི་ཉི་མ་ལ། སྔ་དྲོའི་
དུས་ཀྱི་ཚེ་ལྟས་བཟང་བོས་མཚོན་པ་ལ། དེ་བཞིན་གཤེགས་པ་ཐམས་ཅད་ལ་ཕྱག་བྱས་ཏེ། སའི་
ལྷ་མོ་ལ་སྦྲན་པའི་ཚིགས་སུ་བཅད་པ་གཉིས་བསྒྲག་པར་བྱའོ། །སངས་རྒྱས་སྐྱོབ་པ་ཐམས་ཅད་
ཀྱི། །སྤྱོད་པའི་ཚུལ་གྱི་ཁྱད་པར་གྱི། །ས་དང་ཕ་རོལ་ཕྱིན་དག་ལ། །ལྷ་མོ་ཁྱོད་ནི་དཔང་དུ་གྱུར། །
ཤཱཀྱ་སེངྒེ་སྐྱོབ་པ་ཡིས། །ཇི་ལྟར་བདུད་ཀྱི་སྡེ་བཅོམ་པ། །དེ་བཞིན་བདག་གིས་བདུད་སྡེ་
ལས། །རྒྱལ་བར་བྱས་ཏེ་དཀྱིལ་འཁོར་བྲི། །ས་ལ་ལག་པ་རེག་བྱས་ཤིང་། །དེ་ལྟར་ལན་མང་སྦྲན་
ནས་ནི། །པུས་མོ་གཉིས་ནི་དེར་བཙུགས་ནས། །མེ་ཏོག་སྤོས་ཀྱིས་མཆོད་པར་བྱ། །མཆོད་ནས་
སྔགས་པས་དེ་ནས་ནི། །དེ་བཞིན་གཤེགས་ལ་ཕྱག་འཚལ་ཏེ། །དེ་ནས་ཆོ་ག་འདི་དག་གིས། །
མཁས་པས་ས་གཞི་སྦྱང་བར་བྱ། །ཆོས་ནི་རྟོག་དང་བྲལ་བ་སྟེ། །ཀུན་རྟོག་ཐམས་ཅད་
་ཅད་སྤངས་པ་
ཡིན། །དེ་ལ་སེམས་དང་སེམས་བྱུང་གི །རྟོག་པ་རབ་ཏུ་སྤང་བར་འགྱུར། །ང་ཡིས་ཆོས་མངོན་
སངས་རྒྱས་པ། །དེ་ནི་མཁའ་ལས་བྱུང་བ་སྟེ། །ལོག་པར་རྟོག་པའི་སྤྱོད་ཡུལ་བ། །བྱིས་པ་རྣམས་
ཀྱིས་མི་ཤེས་སོ། །ཡུལ་དུ་མཚན་མ་ལ་སོགས་པ། །མུན་གྱིས་སྒྲིབ་པ་རྣམས་འདོད་དེ། །དེ་དག་
གཟུང་བར་བྱ་བའི་ཕྱིར། །ཆོ་ག་འདི་ཡང་བརྗོད་པ་ཡིན། །ཡུལ་མེད་དུས་ཀྱང་མེད་པ་སྟེ། །བྱ་བ་
བྱེད་ཅིང་བྱེད་པ་ཡང་། །ཆོས་རྣམས་ཀུན་ལ་ཡོད་མེད་དེ། །ཆོས་རྣམས་ཉི་ཚེ་འབའ་ཞིག་གོ །
གསང་བ་བ་ཡི་བདག་པོའོ།
དངོས་པོའི་དོན་ལ་ཆགས་པ་རྣམས། །མ་འོངས་དུས་ན་འབྱུང་བར་འགྱུར། །འདི་ལྟའི་ཚུལ་ནི་མི་
ཤེས་པས། །ཡུལ་དང་དུས་དང་བྱ་བ་ལ། །དགེ་དང་མི་དགེ་མཚན་མ་ཡིས། །རྨོངས་པ་འབྲས་བུ་
འདོད་བྱེད་དེ། །སེམས་དཔའ་ཆེན་པོ་དེ་དག་ཕྱིར། །ཆོ་ག་འདི་ནི་བརྗོད་པ་ཡིན། །གསང་བའི་
ང་མ་
།
434

རྣམ་སྣང་མངོན་བྱང་གི་རྒྱུད་གང་དུ་གསུངས་པའི་གནས་ཀྱི་བཀོད་པ།
བདག་པོ་དེ་ལ་ཇི་སྐད་བསྟན་པའི་གནས་གང་ཡང་རུང་བར་ས་གཞི་རབ་ཏུ་འཐས་པར་
བཅགས་ཏེ། བའི་ལྕི་བ་ས་ལ་མ་ལྷུང་བ་དང་། བའི་གཅིན་དུ་བསྲེས་པས་བྱུག་གོ །དེ་ནས་
གསང་སྔགས་འདིས་བསང་གཏོར་བྱ་སྟེ། གསང་སྔགས་སོ། །ན་མཿས་མནྟ་བུད་དྷཱ་ནཱཾ། ཨ་པྲ་ཏི་
ས་མེ། ག་ག་ནས་མ་ཏཱ་ནུ་ག་ཏེ་པྲ་ཀྲི་ཏི་བི་ཤུད་དྷ་དྷརྨ་དྷ་ཏུ་བི་ཤོ་དྷ་ནེ་སྭཱ་ཧཱ། དེ་ཡི་འོག་ཏུ་
སྔགས་པ་ནི། །ལངས་ནས་དེ་ཡི་དབུས་སུ་ང་། །པདྨ་དཀར་བོའི་གདན་ལ་བཞུགས། །ཐོར་
ཚུགས་དང་ནི་དབུ་རྒྱན་འཆང་། །འོད་ཟེར་ཁ་དོག་སྣ་ཚོགས་པས། །ཀུན་ནས་ཡོངས་སུ་བསྐོར་
བར་བསམ། །དེ་ནས་རྫོགས་པའི་སངས་རྒྱས་བཞི། །བློ་དང་ལྡན་པས་ཕྱོགས་སུ་བསམ། །དེ་
བཞིན་གཤེགས་པ་རིན་ཆེན་ཏོག །ཉི་མ་འཆར་བ་ལྟ་བུར་བསམ། །ལྷོ་རུ་རྒྱལ་བ་དཔའ་བོ་ནི། །
མེ་ཏོག་ཀུན་རྒྱལ་ཞེས་བྱ་བ། །གསེར་གྱི་ཁ་དོག་འབར་བར་བཅས། །ཉེས་པ་བཅོམ་པ་ཏིང་
འཛིན་གནས། །བྱང་ཕྱོགས་སུ་ནི་མི་འཁྲུགས་པ། །ནད་དང་བྲལ་བར་ཏིང་འཛིན་གནས། །ནུབ་
ཕྱོགས་འོད་དཔག་མེད་པ་སྟེ། །རྒྱལ་བ་ལྔ་བོ་འདི་རྣམས་ནི། །བསམས་ཏེ་དེ་ནས་སྔགས་པ་
ཡིས། །རྒྱལ་བའི་གནས་སུ་དབུས་འདུག་ནས། །མི་གཡོ་བདག་ཉིད་ཆེན་པོ་འམ། །ཡང་ན་
འཇིག་རྟེན་གསུམ་རྒྱལ་གྱིས། །གསང་སྔགས་དོན་ཀུན་བསྒྲུབ་པ་ཡིས། །ས་ནི་ཡོངས་སུ་གཟུང་
བར་བྱ། །དབུས་སུ་དཀྱིལ་འཁོར་བཟང་བོ་དག །ཙན་དན་དག་གིས་བྱ་བ་ནི། །དང་བོར་གཅིག་
ནི་ང་ཡི་ཡིན། །གཉིས་པ་སྐྱོབ་པ་ཐམས་ཅད་ཀྱིའོ། །གསུམ་པ་དེ་དང་མཉམ་བྱ་བ། །ཐེ་ཚོམ་
མེད་པར་ཡུམ་གྱི་ཡིན། །བཞི་བ་ལག་ན་པདྨའི་སྟེ། །ལྔ་བ་ལག་ན་རྡོ་རྗེའི་ཕྱིར། །དྲུག་པ་མི་གཡོ་
མགོན་གྱི་སྟེ། །མ་ཟད་འོག་ཏུ་ལེགས་པར་བྱ། །དེ་བཞིན་གཤེགས་རྣམས་རྗེས་དྲན་ནས།
ཏོག་སྤོས་ལ་སོགས་དབུལ་ཏེ། །མཉམ་པར་བཞག་ནས་གུས་པར་བྱ། །ཚིག་ཏུ་འདི་སྐད་སྨྲ་བར་
བྱ། །མགོན་པོ་ཐུགས་རྗེའི་བདག་ཉིད་ཅན། །ཐམས་ཅད་བདག་ལ་དགོངས་སུ་གསོལ། །སྲས་
་
435

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཅས་སང་གི་གདུགས་འདས་ན། །ས་གཞི་ཡོངས་སུ་གཟུང་བར་མཛོད། །དེ་སྐད་ཀྱི་ནི་ཚིག་
སྨྲས་ནས། །གསང་སྔགས་འདི་ནི་བརྗོད་པར་བྱ། །ན་མཿས་མནྟ་བུད་བྷཱདྷཱ་ནཱན། སརྦ་ཏ་ཐཱ་ག་ཏཱ་
དྷིཥྛ་ནཱ་དྷིཥྛི་ཏེ། ཨ་ཙ་ལེ་བི་མ་ལེ། སྥ་ར་ཎ་པྲ་ཀྲི་ཏེ་པ་རི་ཤུད་དྷེ་སྭཱ་ཧཱ། དེ་ནས་སྔགས་པ་ལངས་
ནས་སུ། །སྙིང་རྗེར་གྱུར་པའི་ཡིད་ཀྱིས་ནི། །ནུབ་ཀྱི་ཕྱོགས་སུ་གནས་ནས་སུ། །ནང་གི་བདག་
ཉིད་རྣམ་དག་པས། །བྱང་ཆུབ་སེམས་ནི་སེམས་བྱེད་ཅིང་། །དེ་ཉིད་དུ་ནི་ཉལ་བར་བྱ། །དེ་ནས་
སྔགས་པས་རྨི་ལམ་ལྟ། །བྱང་ཆུབ་སེམས་དཔའ་གྲགས་ཆེན་ནམ། །ཡང་ན་སངས་རྒྱས་བཅོམ་
ལྡན་འདས། །སེམས་ཅན་རྣམས་ལ་ཕན་པའི་ཕྱིར། །དཀྱིལ་འཁོར་བྲི་བའི་ལས་རྣམས་ལ། །བདག་
ཉིད་ཀུན་སྩོལ་འབད་པ་འམ། །བདག་ཉིད་ལ་ནི་འདི་སྐད་དུ། །སེམས་ཅན་ཆེན་པོ་བུ་ཁྱོད་
ལེགས། །དཀྱིལ་འཁོར་མྱུར་དུ་བྲིས་ཤིག་ཅེས། །སྤྲོ་བ་བསྐྱེད་པ་མཐོང་བའང་རུང་། །དེ་ནས་དེ་
ཡི་ཕྱེད་དེ་ཉིད། །སློབ་མ་དད་ཅིང་རིགས་བཙུན་པ། །དེ་བཞིན་དཀོན་མཆོག་གསུམ་ལ་དད། །
ཟབ་མོ་ཡི་ནི་བློ་དང་ལྡན། །སྒྲོ་བ་ཆེ་ཞིང་ཚུལ་ཁྲིམས་ལྡན། །བཟོད་པ་ཆེ་ཞིང་སེར་སྣ་མེད། །
དཔའ་ལ་ཡིད་དམ་བརྟན་པ་ནི། །བཅུ་འམ་བརྒྱད་དམ་བདུན་ནམ་ལྔ། །གཅིག་གཉིས་བཞི་འ
ལྷག་ཀྱང་རུང་། །དཔྱད་མི་དགོས་པར་གཟུང་བར་བྱ། །ཞེས་དང་། ལག་ན་རྡོ་རྗེ་དབང་སྐུར་
བའི་རྒྱུད་ལས། ལག་པ་གཡས་པ་བཏེག་ནས་སུ། །སྟེང་གི་ཕྱོགས་སུ་ཡོངས་བསྐྱེད་ནས། །སྡང་
བ་རྣམས་ནི་བསྐྲད་པར་འགྱུར། །སྐྱོད་བྱེད་རྣམས་ཀྱང་གཡོ་བར་འགྱུར། །བཅུམས་ཀྱི་ཚུལ་དུ་
བྱས་ནས་སུ། །ལག་པ་གཡས་པ་བཏེགས་བྱས་ལ། །རྣམ་འབྱོར་པས་ནི་འཚོག་མར་བཞག །ཁ་
ཞེས་བྱ་བ་རབ་ཕྲེང་ཅན། །ཐིག་ལེ་དང་ནི་བཅས་པར་ཡང་། །སྤྱི་བོའི་སྟེང་དུ་གཞག་པར་བྱ། །
མེ་ལྕེ་ཕྲེང་ལྡན་ཀུན་ཏུ་འབར། །ཕྱོགས་བཅུ་ཀུན་ཏུ་ལམ་མེ་བ། །རྡོ་རྗེ་གཙུག་ཏོར་གཙུག་ཏོར་
ཆེ། །གཙུག་ཏོར་སྟེང་ན་གནས་པ་ཡིན། །སྔགས་ལ་བཛྲ་ཧོ་ཁཾ་སྭཱ་ཧཱ། ལག་པ་དེ་ཉིད་མཛུབ་
436

།རྣམ་སྣང་མངོན་བྱང་གི་རྒྱུད་གང་དུ་གསུངས་པའི་གནས་ཀྱི་བཀོད་པ།
༼ཧ༽
བསྒྲེང་སྟེ། །བཏེགས་པ་སྨིན་མ་གཉིས་བསྒྲེང་སྟེ། །སྔགས་པས་ཧ་ཞེས་བྱ་བ་ནི། །བསྐྱེད་
གཉིས་དང་ནི་ལྡན་པར་བཞག །སྔགས་ལ་བཛྲ་ཧོ་ཧཱུཾ་སྭཱ་ཧཱ། རྡོ་རྗེ་སྨིན་མའི་ཕྱག་རྒྱའོ། །གུང་མོ་
སྒྲེང་བའི་ཚུལ་གྱིས་སུ། །ལག་པ་དེ་ཉིད་བཏེགས་ནས་ནི། །ཧ་ཞེས་བྱ་བ་མིག་གཉིས་སུ། །
བསྐྱེད་གཉིས་དང་ནི་ལྡན་པར་བཞག །སྔགས་ལ་བཛྲ་ཧོ་ཧྲཱིཿསྭཱ་ཧཱ། རྡོ་རྗེ་མིག་གི་ཕྱག་རྒྱའོ། །
ལག་པ་དེ་ཉིད་བཏེགས་ནས་སུ། །ཧ་ཞེས་བྱ་བ་སྟོབས་ལྡན་པར། །མཐེའུ་ཆུང་སྒྲེང་བའི་ཚུལ་
གྱིས་སུ། །རྡོ་རྗེ་སྣ་ལ་གཞག་པར་བྱ། །སྔགས་ལ་བཛྲ་ཧོ་ཧ་སྭཱ་ཧཱ། རྡོ་རྗེ་སྣ་ཡི་ཕྱག་རྒྱའོ། །མཐེའུ་
ཆུང་སྒྲེང་བའི་ཚུལ་གྱིས་སུ། །ལག་པ་དེ་ཉིད་བཏེགས་ནས་སུ། །སྔགས་པས་རྣ་བ་གཉིས་ཀ་ལ། །
ཧེ་ཞེས་བྱ་བ་གཞག་པར་བྱ། །སྔགས་ལ་བཛྲ་ཧོ་ཧེ་སྭཱ་ཧཱ། རྡོ་རྗེ་རྣ་བའི་ཕྱག་རྒྱའོ། །མཐེ་བོང་
བསྒྲེངས་ཏེ་ལག་དེ་ཉིད། །བཏེགས་ནས་ཁུ་ཚུར་གཉིས་ཀར་ཡང༌། །ཧ་ཞེས་བྱ་བ་བསྐྱེད་གཉིས་
ཅན། །རྟུལ་ཞུགས་ཅན་གྱིས་གཞག་པར་བྱ། །སྔགས་ལ་བཛྲ་ཧོ་ཧོ་སྭཱ་ཧཱ། རྡོ་རྗེ་འཁུར་བའི་ཕྱག་
རྒྱའོ། །སྔགས་པས་གུང་མོ་མཐེབ་སྦྱར་ཏེ། །ལག་པ་དེ་ཉིད་བཏེགས་ནས་སུ། །སྔགས་ཧ་ཞེས་བྱ་
བསྐྱེད་གཉིས་ཅན། །རྟུལ་ཞུགས་ཅན་གྱིས་གཞག་པར་བྱ། །སྔགས་ལ་བཛྲ་ཧོ་ཧཱྃ་སྭཱ་ཧཱ། རྡོ་རྗེ་མེ་
ཡི་ཕྱག་རྒྱའོ། །སྔགས་ཤེས་པས་ནི་མཐེབ་བསྒྲེངས་ཏེ། །ལག་པ་དེ་ཉིད་བཏེགས་ནས་སུ། །ཧ་
ཞེས་བྱ་བའི་ཐིག་ལེ་ཅན། །ལྕེ་ཡི་གནས་སུ་གཞག་པར་བྱ། །སྔགས་ལ་བཛྲ་ཧཾ་ཧཾ་སྭཱ་ཧཱ། རྡོ་རྗེ་ལྕེ་
ཡི་ཕྱག་རྒྱའོ། །ལག་པ་གཡོན་པ་བཏེགས་ནས་སུ། །སྔགས་པས་ནུ་མཇིང་གཉིས་ཀར་ཡང་། །ར་
ཞེས་བྱ་བ་གཞག་བྱ་སྟེ། །བསྐྱེད་གཉིས་དང་ནི་ལྡན་པའོ། །བཛྲ་ཧོ་ཧ་ར་སྭཱ་ཧཱ། རྡོ་རྗེ་ནུ་མཇིང་
གི་ཕྱག་རྒྱའོ། །ལག་པ་གཡོན་པ་དེ་ཉིད་ནི། །མགུལ་པའི་གནས་སུ་གཞག་པར་བྱ། །ར་ཞེས་བྱ་
བ་བསྐྱེད་གཉིས་ཅན། །མཛུབ་མོའི་རྩེ་མོར་གཞག་པར་བྱ། །སྔགས་ལ་བཛྲ་ཧོ